Emakumezkoen Gipuzkoako Traineru Liga

Emakumezkoen Gipuzkoako Traineru Liga 2010ean sortu zen Gipuzkoan zeuden emakumezkoen traineruei estropadak jokatzeko aukera emateko. Zumaiak hiru Liga eskuratu zituen eta azken txapelduna San Juan izan zen. 2018an ETE Liga sortu zen eta Gipuzkoako Ligaren tokia hartu zuen.

Palmaresa

Datuak

Postuak

Patroiak

Ligak

Parte hartzeak 

 GT: Getaria-Tolosa
 GZ: Getaria-Zarautz
 Z: Zarautz

Denboraldiak

Gipuzkoako I Liga (2010) 

Bost traineruk hartu zuten parte eta bost estropada jokatu ziren. Estropadak Donostian, Orion, Pasaian, Getarian eta Hondarribian izan ziren eta bakoitzean traineru batek deskantsoa hartu zuen. Getaria-Tolosak bere lau estropadak irabazi zituen eta Zumaia Pasaiako estropadan nagusitu zen.

Sailkapen orokorra:

Gipuzkoako II Liga (2011) 
Aurreko urteko traineru berak aritu ziren eta Liga Nagusiarekin kordinatuz lehenengo aldiz lortu zen elkarteek astebururo estropada bat izatea. Urte honetan Bizkaiak ere parte hartu zuen gonbidatu gisa. Hasieran Ligarako punturik ez zuela jasoko esan bazen ere, azkenean sailkapen nagusian sartzea erabaki zen.

Gipuzkoako III Liga (2012) 
Sei estropadak osatu zuten liga. Lehenengo bi jardunaldiak Emakumezkoen Traineru Ligarako sailkapen estropadak izan ziren. Zumaiak nahiko erraz irabazi zuen.

Gipuzkoako IV Liga (2013) 
Zortzi estropadak osatu zuten liga eta orduan ere Emakumezkoen Traineru Ligarako sailkapen estropadak kontutan hartu ziren. Zazpi traineru aritu ziren lehian, sekula baino gehiago. Tartean Bizkaia aritu zen, eta estropada bat ere antolatu zuen Liga honetarako, Plentzian hain zuzen ere. Santoñak ere jokatu zituen hiru estropada, honek ligaz kanpo, gonbidatu gisa.

Gipuzkoako V Liga (2014) 
Zortzi estropadak osatu zuten liga eta berriz ere Emakumezkoen Traineru Ligarako sailkapen estropadak kontutan hartu ziren. Sei traineru aritu ziren lehian, bost gipuzkoar eta Santoña kantabriarra. Gipuzkoatik kanpora hiru estropada jokatu ziren, Marina de Cudeyo eta Astillero Kantabrian eta Ondarroako Bandera Bizkaian.

Gipuzkoako VI Liga (2015) 
Hamar estropadak osatu zuten liga eta Emakumezkoen Traineru Ligarako sailkapen estropadak ere barnean egon ziren. Partehartzaileak bederatzi izan ziren, zortzi gipuzkoar eta kantabriar bat. Hauetatik lau debutariak ziren, Hernani, Donostiarra-Arraun Lagunak, Oiartzungo Itsaslapurrak eta Colindres kantabriarra.

Orioko Bixigu egunean eta Zumaian Euskotren Ligako traineruak ez ziren aritu egun berean estropada baitzuten liga nagusian eta gainontzeko traineruek bakarrik egin zuten lehia. Ligako sailkapenerako puntuazioan Euskotren Ligako emaitzak 1-4 postuetarako erabili ziren eta gainontzekoak 5-9 postuetan sartu ziren.

Gipuzkoako VII Liga (2016) 
Hamalau estropadak osatu dute liga (puntuagarriak 12 izango dira) eta Emakumezkoen Traineru Ligarako sailkapen estropadak ere barnean daude. Partehartzaileak bederatzi dira, zazpi gipuzkoar, bizkaitar bat eta kantabriar bat. Deustu izango da aurtengo berritasuna eta Hondarribia itzuli da bi urteren ondoren. Bestalde Zumaia faltako da aurtengo edizioan.

Hibaikak aurreneko Liga eskuratu du.

 ¹ Emakumezkoen Traineru Ligako estropadak (Orio eta Euskolabel)
 ² Hiru talde nagusiak Emakumezkoen Traineru Ligan aritzeagatik ez zuten parte hartu eta beraz ez zen puntuagarria izan.

Gipuzkoako VIII Liga (2017) 
Hamalau estropadak osatu dute liga, 12 Ligarako berariaz antolatuak eta Euskotren Ligako sailkapen estropada biak. Hamar partaide izango ditu, sei gipuzkoar, hiru bizkaitar eta kantabriar bat. Aurten ere Zumaia faltako da, ezin izan baitu trainerua osatu. Berritasunak ere badaude, esate baterako bi traineru donostiar (Arraun Lagunak eta Donostiarra), bi bizkaitar berri (Lea Artibai eta Portugalete), eta honetaz gain aurtengo kantabriarra ere debutaria da (Castreña).

 ¹ Emakumezkoen Traineru Ligako estropadak (Orio eta Euskotren)
 ² Errenterian jokaturiko Madalen Jaietako estropada, Lekeitioko Bandera eta Donostiako Aste Nagusiko bandera ez ziren puntuagarriak izan Euskotren Ligako traineruak falta zirelako.

Ikus, gainera 
 ETE Liga
 Euskotren Liga

Kanpo estekak 

Gipuzkoako traineru-estropadak
Arraun Ligak